Lolland-Falsters Stifts-Tidende, 1840-07-24
Jndenlandske Efterretninger. Roeskilde Stænderforsamling. Efterat den kongelige Kundgjørelse var meddeelt Forsamlingen, blev den tillige gjort bekjendt med Resultatet af den af Finantsministeren til Hs. Maj. Kongen afgivne Beretning om Finantsvæsenet. Efterat denne Beretning havde forudskikket en Oversigt over Tilstanden efter de forskjellige offentliggjorte Finantsregnskaber, og tillige omtalt at et aarligt Budget skal affattes, hedder det fremdeles. Deres Majestæt har, ved at gjennemgaae og overveie de allerunderdanigst meddeelte Beretninger tilligemed bemærkningerne ved samme fra de vedkommende Departementer, allerede afgivet allerhøieste Resolution angaaende en Mængde enkelte Besparelser og Udgifts-Reguleringer i de forskjellige Bestyrelsesgrene, og forsaavidt saadanne endnu ikke ved dem alle have endeligen kunnet bestemmes, fordi de beroe paa omfattende Undersøgelser, som deres Majestæt har ladet anstille, og Ventilationer, som finde Sted angaaende den fremtidige Organisation af flere vigtige Forvaltningsgrene, i Særdeleshed Landets Forsvarsvæsen vedkommende, har Deres Majestæt dog foreskrevet den Grændse i Henseende til Udgifternes Størrelse, som maatte haves for Øie ved Planernes Udarbeidelse, navnlig ved Land-Militair=Etaten og Sø=Etaten, hvorhos Deres Majestæt har bestemt, at de ved disse Etater opsamlede separate Fonds, forsaavidt de ikke hidrøre fra Privates Bidrag, skulle enten inddrages til Fordeel for den almindelige Statskasse eller anvendes til visse navngivne og nærforestaaende extraordinaire Arbeider eller Foretagender, saasom Fæstningsværkers bedre Indretning, en overordentlig Complettering af Armeens Material, en ny Dokkes Bygning o. s. v., ligesom Deres Maj. og har anordnet den nøiagtigste Undersøgelse af upartiske og sagkyndige Mænd anstillet om, hvorvidt det er til Etaternes og det Offentliges sande Gavn, at de militaire Uldmanufacturer, Arbeiderne ved det militaire Varedepot samt Sø=Etatens Seildugs og Lærredsfabrik ophøre eller vedblive Forskjellige andre særlige Fonds under de øvrige Departementer har Deres Majestæt ligeledes beordret inddragne, deriblandt Justitsfondet med en Capitalformue af henimod 500,000 Rd., og Hofkassens Fond af over 370,000 Rd. Til et fast Pensionsregulativ har Deres Majestæt beordret et Udkast udarbeidet. Gratialvæsenet har Deres Majestæt, saaledes som ved Placat af 3die Januar dette Aar er bekjendtgjort, foreløbigen ordnet derhen, at samtlige Gratificationer eller Understøttelser for eengang, efter forudgaaet nøie Undersøgelse, alene bevilges gjennem det oprettede Statssecretariat for Naadessager, indtil den største Deel af samme kan bortfalde derved, at et forbedret Gageringssystem i Forbindelse med en Nedsættelse i Embedsposternes Antal, samt et fast Pensions-Reglement kan træde i Kraft. Hvad Nedsættelse af de diplomatiske Udgifter angaaer, da har Deres Majestæt befalet, at de Forslag, som derom ere fremsatte af Provindsialstænderne, skulle tages under nærmere Overveielse. Ved Hof= og Stald-Etaten, saavelsom ved Stutteriet paa Frederiksborg har Deres Majestæt indført betydelige Reductioner. Adskillige offentlige Bygningers Afhændelse er beordret, saasnart et passende Salg kan opnaaes. Undersøgelse er indledet om, hvorledes Jndtægterne af de kongelige Domainer, saavel af Jordegods som af Skove, kunne forøges. En bedre Regulering af Lønningsvæsenet og de øvrige Udgifter ved Toldfaget er anordnet. Ligeledes er befalet nærmere undersøgt, hvorvidt de 25,000 Rbd, der af Finantserne udredes til Kjøbenhavns Fattigvæsen, hvilke af Provindsialstænder=Forsamlingen for Hertugdømmerne ere specielt udhævede, efterhaanden maatte kunne inddrages. Ved disse og mange flere Foranstaltninger ere allerede de vigtigste forberedende Skridt gjorte til Udarbeidelsen af de ovenomtalte omfattende og detaillerede, paa den omhyggeligste Undersøgelse af, hvad Statstjenesteen i hver enkelt Deel uomgængeligen kræver, byggede Normalreglementer, og Arbeidet i denne Henseende er i det Hele skredet saavidt frem, at dets Tilendebringelse endnu i dette Aar vil finde Sted, saa at et fuldstændigt og tilfredsstillende Budget allerede for næstkommende Aar vil kunne vorde forfattet. Ved Publicationen af samme og af Normalreglementernes Hovedindhold vil da fremgaae, i hvor høi Grad der er taget Hensyn til de af Provindsialstænderne yttrede Ønsker og Statens Finantsforfatnings varige Forbedring."J Stændernes andet Møde fremlagde Commissarius Udkastet til en Bestemmelse om at Forsamlingen erholdt tvende Protocolførere, og de tvende tilladte Protocolførere. Auditeur Liebe og Cand. juris A. F. Krieger tiltraadte derefter deres Forretninger. Præsidenten anmeldte derpaa at have modtaget følgende Andragender: 1) fra Professor Bang om Modificationer i Provindsialstændernes Jnstitution, 2) Fra Samme et Andragende fra Pastor Busch om at Bevillinger til at betjene sig af anden Præst end Sognets maatte kunne erholdes for ringe Betaling hos Amtmændene. 3) Fra Assessor Algreen-Ussing. Andragende angaaende Forelæggelsen af et toaarigt Finantsbudget. 4) Samme: et Andragende fra Formanden for Hyrekudskene i Kjøbenhavn, om at det maatte tillades dem at befordre til de Stationer, der ligge længere end 2 Mile fra Staden, m.m. 5) Samme: et Andragende fra Kjøbenhavns Møllerlaug og Nedlæggelsen af den kongelige Maltmølle. 6) Fra Cancellieraad Haastrup angaaende Jndskrænkningen med Hensyn jordløse Huse og Jndersteboliger. 7) Fra Samme et Forslag fra endeel Sognebeboere i det 13de Landdistrict, om samme Gjenstand. 8) Fra Etatsraad Steenfeldt, et Andragende fra Borgerrepræsentanterne i Helsingør, angaaende en Revision af Bestemmelserne for Skatteligningen i Kjøbstæderne. Efter foregaaende Anmeldelse for Præsidenten fremkom Professer Bang med følgende Forslag; Efterat Forsamlingen nu er bleven endeligen constitueret, tillader jeg mig at indstille til samme, om den ikke maatte finde Anledning til at indgive en allerunderdanigst Adresse i Anledning af Hs. Maj. Kong Christian den 8des Thronbestigelse. Da hans forevigede Forgænger, hvis Minde være velsignet imellem os, grundlagde denne Jnstitution, gav han de forsamlede Deputerede Ret til paa Folkets Vegne at udtale sig i Anledning af enhver Begivenhed, som er sær vigtig for Folkets Fremtid.